open-index/open-wikipedia-markdown huggingface dataset:
Talouselvytys

**Talouselvytys** tarkoittaa pyrkimystä lisätä kansantalouden kysyntää (kulutusta tai investointeja), yleensä taantuman tai laman kääntämiseksi nousuun.

Taloustieteen vallitsevan uusklassisen katsannon mukaan keskeistä on riittävän alhainen rahan korko. Tällöin vähemmänkin tuottavat investoinnit muuttuvat kannattaviksi, kun niihin saa lainarahaa mainittua tuottoa alemmalla korolla. Siten yritysten ja ihmisten kannattaa investoida enemmän. Ks. rahapolitiikka.

Keynesiläiset korostavat finanssipoliittista elvytystä, jossa pienennetään julkisen talouden ylijäämää tai kasvatetaan sen alijäämää, siis esimerkiksi valtio ottaa velkaa. Tämä tehdään yleensä keventämällä verotusta ja/tai lisäämällä julkisia menoja, esimerkiksi julkisia investointeja, julkista kulutusta ja tulonsiirtoja, mm. tukiaisia ja sosiaaliturvaa. Tällaisia tukiaisia voivat olla myös pelastuspaketit kaatumassa oleville yrityksille, esimerkiksi useiden autotehtaiden pelastuspaketit vuosien 2008–2009 finanssikriisissä Yhdysvalloissa.

## Argumentteja elvytystä vastaan
Kuuluisan taloustieteilijän Joseph Schumpeterin mukaan vain markkinoiden spontaani toipuminen kriisistä on kestävää, kun taas valtion elvytys "lisää vikasäätöön uuden vikasäädön, joka sekin pitää purkaa, mikä uhkaa taloutta uudella kriisillä." Finanssikriisin 2008–2009 syinä olivat liika halpa luotto, liika velkaantuminen ja liiat huonot investoinnit. Elvytys tarkoittaa, että hallitukset yrittävät "parantaa" kriisin "vieläkin halvemmilla luotoilla, suuremmalla velkaantumisella sekä huonojen investointien ja ylituotannon tukemisella ja suojelemisella – asuntosektorilla, autoteollisuudessa ja kaikkialla siltä väliltä".

## Lähteet
Kurssipuukko

**Kurssipuukko** on suomalainen erilaisten pidempiaikaisten kurssien vertauskuva, jonka kurssien osanottajat ostavat itselleen kurssiin liittyvin kaiverruksin. Laajimmin kurssipuukkoja itselleen ostavat reservialiupseerikurssien tai reserviupseerikurssien suorittaneet, koska suomalaiseen univormuun ei ole kuulunut puukkoa, vaan jokainen on hankkinut mieleisensä tai sellainen on aikaisemmin ollut maatalousyhteiskunnassa niin yleinen, että sitä ei ole ajateltu tarvittavan univormun osaksi esimerkiksi ruokailuvälineeksi lusikkahaarukan lisäksi.

RUK:n kurssipuukossa on nahkatuppeen kiinnitetty kiväärin piippua edestä nähtynä symboloiva tunnus ja tupen helassa on kunkin kurssin erisnimi. Puukon saajan nimi on kaiverrettu terään.
NW U

**NW U** oli itävaltaunkarilaisen Nesselsdorfer Wagenbaun (NW) vuosina 1915–1925 valmistama henkilöauto. Se oli NW:n suurin henkilöautomalli, ja vastasi teknisesti hyvin pitkälti S6-mallia.

Autosta oli useita korimalleja, joita valmistettiin asiakastarpeen mukaan. Kalleimmissa limusiinimalleissa oli nahkaverhoilu. Valmistuksessa käsityön osuus oli suuri, sillä auto oli tehtaan lippulaiva ja valmistusmäärät olivat pienet.

## Teknisiä tietoja

### Moottori

Auton moottori oli kuusisylinterinen, nestejäähdytteinen rivimoottori, jonka avulla auto saavutti huippunopeuden 120 km/h. Moottorissa oli kannen yläpuolinen nokka-akseli, joka oli toteutettu erikoisella tavalla: nokka-akselia käytti pystysuora akseli kahden kartiohammaspyöräparin kautta. Palotilat olivat puolipallon muotoiset. Kaasuttimena oli Zenith 42 DK. Kampiakseli oli laakeroitu kolmesta kohtaa vierintälaakerein.

### Voimansiirto ja alusta

Moottorin takana oli kartiokytkin, josta voima välittyi neliportaisen vaihteiston kautta takapyörille.

Autossa oli jäykkä etuakseli, joka oli jousitettu pitkittäisin, puolielliptisin lehtijousin. Myös taka-akseli oli jäykkä. Kantavana rakenteena oli tikapuurunko.

Jarruina oli mekaanisesti toimivat rumpujarrut, aluksi vain taka-akselilla, mutta myöhemmissä malleissa myös etuakselilla. Takana oli kaksi paria jarrukenkiä, joista toinen pari oli seisontajarrua varten.

## Tatraksi

Vuonna 1919 NW U:lla suoritettiin jarrujärjestelmän testejä Ylä-Tatran vuoristossa Slovakiassa. Vankkarakenteinen auto menestyi testeissä erittäin hyvin. Maaliskuussa samana vuonna automerkki päätettiin nimetä uudelleen Tatraksi, ja U-mallin uudeksi nimeksi tuli T10. Sen korvasi vuonna 1925 esitelty Tatra T17.

## Lähteet

## Aiheesta muualla

* Kuvia ja teknisiä tietoja  ja
Jitterbug (elokuva)

**Jitterbug** (, Suomessa myös nimellä *Ohukainen ja Paksukainen pinteessä*) on Malcolm St. Clairin ohjaama yhdysvaltalainen Ohukainen ja Paksukainen -elokuva vuodelta 1943. Elokuvassa Oliver Hardy esittää etelävaltioiden kenraalia, ja Stan Laurel esittää unohtumattoman drag show -numeron.

## Roolit

## Lähteet
Laktuloosi

**Laktuloosi** on keinotekoinen sokeri, disakkaridi, joka koostuu fruktoosista ja galaktoosista. Laktuloosia käytetään osmoottisena laksatiivina eli ulostuslääkkeenä, joka sitoo vettä suolen sisältöön.

## Vaikutusmekanismi

Ihmisen omat suolistoentsyymit eivät pilko laktuloosia, joten se päätyy paksusuoleen asti kokonaisena. Siellä suolistobakteerien entsyymit pilkkovat sitä, jolloin syntyy maitohappoa, etikkahappoa, metaania ja vetyä. Sokeri ja siitä syntyvät hapot sitovat vettä, suolen sisältö lisääntyy ja suolen toiminta kiihtyy. 

Vaikutusmekanismista johtuen laktuloosivalmisteiden tavallisimmat haittavaikutukset ovat ilmavaivat ja vatsan turvotus.

## Syntetisointi

Laktuloosia syntetisoidaan laktoosista isomerisaatiolla.

## Lähteet

## Aiheesta muualla
*Terveysportti, metatesaurus: Laktuloosi
*KEGG: Lactulose 
*ChemBlink: Lactulose
Temple Grandin

**Temple Grandin** (s. 29. elokuuta 1947) on yhdysvaltalainen etologi ja autismikonsultti. Grandin on saavuttanut kansainvälistä kuuluisuutta karjan hyvinvointia parantavista keksinnöistään sekä autismikirjoa käsittelevästä laajasta kirjallisesta tuotannostaan. Grandin toimii lisäksi Coloradon osavaltionyliopiston eläintieteen apulaisprofessorina, yhdysvaltalaisen karjateollisuuden konsulttina ja yksityisenä eläinpsykologina. 

## Saavutukset eläinsuojelussa

Tiedelehti *Discoverin* mukaan Grandin on tehnyt enemmän kuin kukaan toinen ihminen vähentääkseen eläinten stressiä ennen teurastusta. Yli puolet pohjoisamerikkalaisista teurastamoista käyttää nykyisin Grandinin mallin mukaisia karjankäsittelytiloja. Temple Grandinin tutkimusryhmä on julkaissut lisäksi 125 tuotantoeläinten hyvinvointiin liittyvää tieteellistä artikkelia. Grandin on kirjoittanut myös kuusi tuotantoeläinten hyvinvointia käsittelevää kirjaa.

Ennen Grandinin kehittelemien etologisten teorioiden leviämistä Yhdysvalloissa oli vallalla olettamus, että teurastettava karja koki pelkoa ja stressiä sen vuoksi, että se aavisti kuolevansa. Temple Grandin huomasi kuitenkin karjaa havainnoidessaan, että karjan hätääntynyt käytös teurastamolla johtui yleensä hyvin pienistä visuaalisista tai äänellisistä aistiärsykkeistä, jotka oli helppo poistaa.

## Saavutukset autismin kirjon oireyhtymien popularisoinnissa

Psykologiaa toisena pääaineenaan opiskellut Grandin on suosittu puhuja autismin kirjoa käsittelevissä seminaareissa ja konferensseissa. Grandin on kirjoittanut kuusi autismin kirjoa käsittelevää tietokirjaa, sekä kaksi omaelämänkerrallista teosta.

Neurologi Oliver Sacks on kuvannut kirjassaan *An Anthropologist on Mars. Seven Paradoxical Tales* (1995; suom. *Antropologi Marsissa: Seitsemän paradoksaalista tarinaa*, 2006) Temple Grandinin hämmästyttävää kehitystä vaikeista autismioireista kärsivästä lapsesta maailmankuuluksi eläintieteen professoriksi. Grandinin elämästä tehtiin vuonna 2010 televisioelokuva *[[Temple Grandin (elokuva)|Temple Grandin]]*, jossa Grandinia näyttelee Claire Danes.

## Lähteet

## Aiheesta muualla

* Temple Grandinin kotisivut
Riikka Rantanen

**Riikka Rantanen** (s. 17. maaliskuuta 1959) on suomalainen mezzosopraano.

Riikka Rantanen suoritti Sibelius-Akatemiassa lauludiplomin 1987 ja piti ensikonserttinsa seuraavana vuonna. Hän oli aloittanut vierailut Suomen Kansallisoopperassa jo vuonna 1984, ja vuodesta 2002 hän on ollut talon solistikunnan vakituinen jäsen. Hän on myös vieraillut Savonlinnan Oopperajuhlilla, suomalaisissa maakuntaoopperoissa sekä Alankomaissa, Norjassa, Saksassa ja Venäjällä.

Rantasen esittämiä rooleja ovat muun muassa Cherubino (oopperasta Figaron häät), Dorabella (Così fan tutte), La Cenerentola ja Octavian (Ruusuritari). Hän on esiintynyt useiden suomalaisten oopperoiden kantaesityksissä.

Rantasen levytyksiin kuuluvat muun muassa Fredrik Paciuksen Loreley ja Kypron prinsessa, Kaija Saariahon Grammaire des rêves sekä Aulis Sallisen Barabbas-dialogeja ja Kuningas lähtee Ranskaan.

## Lähteet
Kriittinen tiheys (kirja)

**Kriittinen tiheys** on Taavi Soininvaaran vuonna 2009 ilmestynyt jännitysromaani. Se aloittaa neliosaisen Leo Kara -sarjan, jonka aiheena ovat kansainvälinen asekauppa ja korruptio. Soininvaara sai idean kirjaan, kun Ratamo-sarjan loppuun vieminen oli näköpiirissä. Sarjan ideana on kirjoja yhdistävä taustalla kulkeva laajempi juonenkaari ja päähenkilön elämäntarina.

## Juoni
Teoksen aloittaa kuvaus YK:n asekauppatutkimuksista, jotka vievät Sudaniin. YK:n Kenian päämajaan tehdään ohjusisku ja siihen liittyy uuden iskun uhka, elleivät YK, Valuuttarahasto ja Maailmanpankki suostu kumoamaan maailman köyhimpien maiden velkoja. Suomalainen YK:n työntekijä Leo Kara saa tehtäväkseen selvittää asiaa Suomen osalta, kun ohjuksen jäänteistä on löytynyt suomalaisvalmisteisia osia. Juoneen liittyy myös epäilyksiä yhteyksistä venäläiseen tiedustelupalveluun. Uusien päähenkilöiden ohella kirjassa esiintyy sivuhenkilöinä aiemmista kirjoista tuttuja henkilöitä.

## Vastaanotto
Teosta on verrattu muun muassa norjalaisen Jo Nesbøn dekkareihin, vaikka Soininvaaran dialogia ei pidetä yhtä sujuvana. *[[Helsingin Sanomat|Helsingin Sanomien]]* arvion mukaan päähenkilö Kara poikkeaa särmikkyydellään toimintajännärien perinteisten sankarien henkilöistä.

Teos on käännetty saksaksi nimellä *Schwarz* vuonna 2011.

## Lähteet
Pelastuspaketti

**Pelastuspaketti** () tarkoittaa yrityksen pelastamista esimerkiksi konkurssilta tai likviditeettivajeelta.

Yritys pelastetaan sijoittamalla siihen lisää rahaa (pääomittaminen). Yksityinen sijoittajataho saa vastineeksi esimerkiksi korkean tuoton tulevaisuudessa, omaisuutta tai markkinaosuuksia. Valtion pelastuspaketteja perustellaan työpaikkojen tai elinkeinoalojen säilymisellä maassa.

## Arvostelu
Arvostelijoiden mukaan pelastuspaketit luovat moraalikatoa: yritykset ottavat liian suuria riskejä, koska tarvittaessa valtio hyvittää ne pelastuspaketilla. Arvostelijoiden mukaan pelastuspaketeilla myös siirretään varoja hyvin tuottavilta talouden toimijoilta vähemmän tuottaville.

## Pelastuspakettien kustannukset
Vuonna 2002 Maailmanpankin raportissa, jossa oli tutkittu rahoituskriisejä 30 vuoden ajalta 98 eri maassa, laskettiin taloudellisten pelastuspakettien keskimääräiseksi arvoksi 13 prosenttia kunkin maan vuosittaisesta bruttokansantuotteesta.

## Lähteet
Aavejahti

**Aavejahti** () on tunnin mittainen yhdysvaltalainen tositelevisio-ohjelma. Se aloitti Travel Channel -kanavalla 17. lokakuuta 2008. Ohjelmaa tekevät ”aaveenmetsästäjät” Zak Bagans, Nick Groff ja Aaron Goodwin. He tutkivat kohteita, joissa väitetään kummittelevan. Kaikki alkoi dokumenttifilmillä *The Ghost Adventures*, jonka kuvausporukka kuvasi vuonna 2004. Dokumentin näytti SyFy-kanava (ent. Sci-Fi Channel). Dokumentti sai useita palkintoja, joista yksi on muun muassa *Grand Jury -palkinto*, jonka he saivat sarjassa *paras dokumenttifilmi*. Dokumentin teko ja menestys inspiroi trioa tekemään jahdeistaan sarjan. Myöhemmin dokumentti nimettiin *Ghost Adventures: The Beginning* (*alku*).

Sarjassa Bagans, Groff, ja Goodwin tutkivat paikkoja, joissa väitetään kummittelevan. He yrittävät saada kuva- tai ääninäyttöä paranormaalista toiminnasta. Kukin jakso alkaa paikan ja ympäristön tutkimisella ja he etenevät kunkin paikan omistajien ja silminäkijöiden haastattelulla ja lausunnoilla. Tiimi merkkaa ”kuumat paikat” mustalla X:llä, jolloin he myöhemmin yöllä palaavat sinne ja asettavat kamerat kuvaamaan paikkaa.

Kiertueen jälkeen Bagans, Groff ja Goodwin lukitaan kohteeseen hämärästä aamunkoittoon. Ensimmäiseksi he suunnittelevat tutkimuksen strategian ja asettavat kamerat X:llä merkittyihin kohteisiin. Tiimi käyttää tutkimuksen aikana erilaisia laitteita, kuten digitaalista lämpömittaria, EMF-mittaria ja sanelukonetta, joka tuottaa valkoista kohinaa, jonka avulla uskotaan aaveiden puhuvan koneeseen. Kameroina tiimi käyttää digitaalisia videokameroita ja infrapunakameroita, jotka ovat yöllä yökuvausasennossa. Tiimi kulkee pilkkopimeässä käyttäen silminään vain kameran näyttöä.

Jakson lopussa tiimi analysoi yön aikana saadut näytteet. Usein heillä on apuna paranormaaliin erikoistuneita asiantuntijoita, jotka tarkistavat näytteet ja tutkivat ne mahdollisten vilppien varalta.

*Aavejahdin* on sanottu olevan kaikista vastaavista ohjelmista luotettavin sen runsaiden näytteiden perusteella.

Suomessa *Aavejahtia* näytti MTV3 Fakta. Aiemmin *Aavejahtia* näytti Sub syksyllä 2009, mutta lopetti sen esittämisen jättäen ensimmäisen tuotantokauden kesken. *Aavejahtia* suomensi Hele Krohn, joka myös keksi sarjan suomenkielisen nimen. Sub aloitti sarjan esittämisen uudelleen ensimmäisestä tuotantokaudesta alkaen keväällä 2012. Vuonna 2023 ohjelmaa esitetään Kutonen-kanavalla alkuperäisellä Ghost Adventures -nimellä.

Vuonna 2015 Nick Groff lähti sarjasta aloittaakseen oman kummitusohjelman. Hänen tilalleen tuli sarjassa aiemmin mm. teknisinä avustajina toimineet Billy Tolley ja Jay Wasley.

Sarjaa oli syksyyn 2016 mennessä tehty 12 tuotantokautta. 

## Lähteet

## Aiheesta muualla
*
NHL-joukkueet Suomessa

Tämä artikkeli kertoo **[[NHL]]-joukkueiden otteluista Suomessa**. Vuonna 1981 New York Rangers oli vieraillut Suomessa. Tuolloin käydyssä ottelussa se hävisi Helsingin IFK:lle lukemin 4-1. Viikkoa myöhemmin Oulun Kärpät otti yhteen Washington Capitalsin kanssa Oulussa DN Cupin jälkimainingeissa. Seuraavaa NHL-joukkueen vierailua saatiin odottaa vuoteen 1994, kun Hjallis Harkimo järjesti Helsingissä neljän joukkueen turnauksen, johon osallistuivat Winnipeg Jets, Tappara, Jokerit ja HIFK. Vuodesta 2008 alkaen Suomessa on pelattu 12 peliä, joissa on ollut mukana NHL-joukkue. Viimeisimpänä Winnipeg Jetsin ja Florida Panthersin kohtaamiset Hartwall Arenalla.  

Syksyllä 2019 NHL ilmoitti uusista Suomessa pelattavista NHL-peleistä. Syksyllä 2020 Hartwall Arenalla oli tarkoitus nähdä Colorado Avalanchen ja Columbus Blue Jacketsin kohtaaminen. Pelejä ei kuitenkaan pelattu koronaviruksen vuoksi. Huhtikuussa 2022 tiedotettiin, että samat joukkueet tulevat pelaamaan kaksi runkosarjaottelua Tampereen Nokia Arenalla saman vuoden syksynä.

Syyskuussa 2001 Colorado Avalanchen oli tarkoitus pelata harjoitusottelu Helsingin Jokereita vastaan, mutta joukkue perui pelin syyskuun 11. päivän terrori-iskujen takia.

## NHL-ottelut Suomessa

## Suomalaisjoukkueiden kohtaamiset NHL-seurojen kanssa

## Lähteet
Your Sweet Six Six Six

**Your Sweet Six Six Six** on suomalaisen HIM-yhtyeen kappale albumeilta ''Greatest Lovesongs Vol. 666'' ja ''Razorblade Romance''.

## Kritiikki
HIM julkaisi kappaleen ensimmäistä kertaa debyyttialbumilleen *Greatest Lovesongs Vol. 666*:lle, joka yhdistettiin jo nimensä perusteella saatananpalvontaan. Yhtyeelle ominaisten synkkien sanoitusten vuoksi kappaletta syytettiin kristinuskoa alentavaksi. Ville Valo kumosi väitteet ja kertoi *[[Soundi]]*-lehdessä, ettei kappale liitynyt mitenkään saatanaan, vaan ihmisen petollisuuteen.

## Lähteet
Köylijärvi

| lasku-uoma_tyyppi =  
**Köylijärvi** on Naantalissa, entisen Merimaskun kunnan alueella, Otavan saarella sijaitseva pieni 7,8 hehtaarin kokoinen järvi.

Järven ympärillä on paljon maataloutta. Itärannalla on korkeaa kalliota ja 800 metrin päässä sen rantaviivasta muinaishautoja. Järvestä lähtevä lasku-oja laskee vähän matkan päässä olevaan Tammisaarenlahteen mereen. Järven rannan läheisyydesä on muutamia maatalousrakennuksia.

## Lähteet

## Aiheesta muualla
Teutori

**Teutori** on ollut seuraavien henkilöiden käyttämä nimimerkki:

* Teutori, Teuvo Koskinen, taiteilija, *[[Miina ja Manu]]* -kirjasarjan tekijä
* Teutori, Teuvo Nurmi, päätoimittaja ja pakinoitsija
Maitokahviläiskä

**Maitokahviläiskä** (myös "**café au lait -läiskä**") on iholla kohta, joka erottuu tummuneena ympäröivästä ihosta. Jos läiskiä on yli viisi, voi niiden aiheuttajana olla neurofibromatoosi. Neurofibromatoosissa läiskillä on tapana olla paitsi lukuisampia, myös suurempia. Muilla kuin neurofibromatoosia sairastavilla maitokahviläiskiä esiintyy noin kymmenellä prosentilla. Neurofibromatoosi 1:tä sairastavilla läiskien esiintyvyys on jopa noin 95 %.

Maitokahviläiskät ovat vaaleanruskeita ja syntymämerkkien kaltaisia.

## Lähteet
Davide Anzaghi

**Davide Anzaghi** (29. marraskuuta 1936 Milano, Italia) on italialainen säveltäjä, musiikkipedagogi ja muusikko.

## Tausta
Anzaghin isä, Luigi Oreste, oli muusikko, joka johti poikansa musiikin maailmaan jo varhain. Anzaghi opiskeli sävellystä, orkesterinjohtamista, koraalimusiikkia, kuoronjohtamista ja pianonsoittoa Giuseppe Verdi -konservatoriossa, Milanossa. Anzaghi voitti kaksi kertaa harmonikansoiton Coupe Mondiale -kilpailun vuosina 1950 ja 1952. Ennen säveltäjä-pedagogiuraansa Anzaghi toimi lyhyen aikaa konserttimuusikkona.

## Ura
Anzaghi on opettanut Bergamon Instituto Musicale Donizetti:ssa sekä Brescian konservatoriossa, ennen kuin hänestä tuli sävellyksen professori Milanon konservatoriossa. Anzaghi on säveltänyt aktiivisesti vuodesta 1968 lähtien, ja hän on voittanut useita kansainvälisiä sävellyskilpailuja. 1970-luvulta lähtien Anzaghin sävellystuotanto on suuntautunut kokeilevaan uuteen musiikkiin. Hän perusti *Novurgia*-nimisen nykytaiteeseen keskittyvän yhdistyksen vuonna 1994. Yhdistys on järjestänyt useita kulttuuritapahtumia musiikin, runouden, maalaustaiteen ja kuvanveiston tiimoilta.

## Vaikutus
Mogens Ellegaard, pohjoismaisen taideharmonikan koulutuksen pioneeri, on kertonut vakuuttuneensa melodiabassoharmonikan tärkeydestä nähtyään Anzaghin esiintyvän Coupe Mondiale -kilpailussa, Hollannissa, 1952 ja hankkineensa oman ensimmäisen melodiabassoharmonikkansa kyseisen esiintymisen innoittamana.

## Lähteet

## Aiheesta muualla
*Davide Anzaghin sivusto
Jerry Hardin

**Jerry Hardin** (s. 20. marraskuuta 1929 Dallas, Texas) on yhdysvaltalainen näyttelijä.

Hardin opiskeli näyttelemistä texasilaisessa Southwestern Universityssa sekä Royal Academy of Dramatic Artissa Englannissa. Hän on esiintynyt useissa televisiosarjoissa, muun muassa *[[Salaiset kansiot|Salaisissa kansioissa]]*, jossa hän esitti Syväkurkkua. Elokuvia, joissa hän on esiintynyt, ovat muun muassa *[[Punaiset (elokuva)|Punaiset]]* ja *[[Cujo – kauhun silmät]]*.

Näyttelijä Melora Hardin on Jerry Hardinin tytär.

## Lähteet
Josef Rieder

**Josef ”Josl” Rieder** (3. joulukuuta 1932 Lermoos, Itävalta – 15. kesäkuuta 2019) oli itävaltalainen alppihiihtäjä.

Rieder voitti vuonna 1958 Bad Gasteinissa, Itävallassa, kultaa alppihiihdon maailmanmestaruuskilpailujen pujottelussa ja sijoittui hopealle suurpujottelussa sekä alppiyhdistetyssä. 

## Lähteet
* FIS-ski.com 

### Viitteet
Kannuksen kirkko

**Kannuksen kirkko** on Kannuksen seurakunnan puinen sisäviisteinen ristikirkko Kannuksen kaupungin keskustassa, valtatien 28 ja Lestijoen läheisyydessä. Nykyinen vuonna 1817 Heikki Kuorikosken johdolla rakennettu kirkko on järjestyksessä Kannuksen kolmas. Sen ja vuonna 1817 rakennetun kellotapulin nykyinen ulkoasu on pääosin Mikko Karjalahden korjauksesta vuodelta 1880. Kannuksen kirkko ja sen yhteydessä oleva Mäkiraonmäen vanha asutus ovat osa valtakunnallisesti merkittäviä rakennettuja kulttuuriympäristojä.

## Historiaa
Lestijoen varteen asettui vakinaista asutusta myöhäiskeskiajalla. Kannuksen ensimmäinen puukirkko vuodelta 1674 oli kannuslaisen Lauri Sämpilän rakentama. Asukkaiden määrä nousi voimakkaasti 1700-luvun lopulla. Ylikannuksen eli Kannuksen pitäjässä taloluku nousi vuosina 1723–1808 16:sta 67:een. Lohtajan seurakunnan alaisena olleen kappeliseurakunnan kasvettua suuremmaksi, sen toinen, kirkonrakentaja Matti Hongan rakentama kirkko valmistui vuonna 1761. Siinä oli Mikael Toppeliuksen alttaritaulu vuodelta 1765. Toinen kirkko paloi salaman sytyttämänä 30. tai 31. heinäkuuta 1813. Palosta onnistuttiin pelastamaan muun muassa alttaritaulut, ehtoollispikarit sekä puinen pienoislaiva. Nykyinen, kolmas kirkko rakennettiin Intendentinkonttorin suunnitelmien mukaisesti 1815–1817. Kunnallishallinnollisesti Kannus erotettiin Lohtajasta 1859 ja seurakunnallinen itsenäistyminen toteutui 1885.

Kirkon lähellä, tien toisella puolella sijaitsee Mäkiraonmäki, joka on 1930-luvulla sattuneesta tulipalosta säästynyt, perinteinen 1800-luvun rakennuskokonaisuus muuten uudessa Kannuksen taajamakuvassa. Mäen etelärinteellä on suuria kaksikerroksia rakennuksia: Jokelan, Mäki-Jokelan ja Vaetojan maatilarakennukset, kunnan toimisto Kuntala, pitäjän hirsinen lainamakasiini sekä 1900-luvun alkuvuosina rakennettu työväentalo.

## Esineistö
Alttaritauluja, jotka esittävät ristiinnaulittua Kristusta ja ehtoollisen asettamista, on pidetty Carl Fredrik Kuhlmannin 1817 maalaamina. Uudemman tutkimuksen mukaan alttaritauluissa on kuitenkin nähtävissä ruotsalaisen G.W. Finnbergin ja autonomian ajan taiteen uranuurtajan J.E. Lindhin käsialaa.

## Toimintamuotoja
Nykyään Kannuksen kirkossa järjestetään joka sunnuntaina jumalanpalvelus ja kirkko on kesäkautena tiekirkkona. Kannuksen nykyinen kirkko täytti 200 vuotta vuonna 2017, minkä johdosta Kannuksen seurakunta järjesti useita juhlavuoden tapahtumia.

## Seurakunnan muut tilat
Kannuksen seurakunnan muita tiloja ovat muun muassa hautausmaalla sijaitseva Mikaelin kappeli, seurakuntatalo ja sen yhteydessä Laurentius-sali, pappila ja Eskolan rukoushuone, Poleenharjun metsäkirkko ja Ruonan leirikeskus Pohjanlahden rannalla.

## Lähteet
* Kannuksen seurakunta – Kirkko
* Kannuksen kirkko 200v-kalenteri 

### Viitteet
Paskaperänjärvi

**Paskaperänjärvi** on Naantalissa, entisen Rymättylän kunnan alueella, Otavan saarella sijaitseva pieni 12,3 hehtaarin kokoinen järvi.

Enimmillään kolme metriä syvä Paskaperänjärvi on itä-länsisuunnassa pitkulainen. Sen länsipäähän laskee ojan kautta Ylttistenjärvi, ja itäpäästä laskuoja mereen Nuikonlahteen. Järvi on luultavasti hyvin herkkä rehevöitymään. Järven rantaa reunustavat pellot ja metsä sekä muutama talo. Seututie 189 kulkee järven itäpäädyn vieritse.

## Lähteet
Joseph Jongen

**Marie-Alphonse-Nicolas-Joseph Jongen** (14. joulukuuta 1873 Liège – 12. heinäkuuta 1953 Sart-lez-Spa) oli belgialainen urkuri, säveltäjä ja musiikkikasvattaja.

## Elämä ja ura
Seitsemänvuotias Jongen ilmoitettiin synnyinkaupunkinsa Liègen konservatorioon, jossa alkoi opiskella urkujensoittoa ja sävellystä. 1890-luvulla Jongenista tuli Liègen St. Jacques -kirkon urkuri. 1900-luvun vaihteessa opintomatkallaan Berliinissä Jongen tapasi Max Bruchin sekä Richard Straussin, jolta otti muutamia sävellystunteja. Palattuaan kotimaahansa Joseph Jongen asui Brysselissä ja ensimmäisen maailmansodan aikana Isossa-Britanniassa. Palattuaan Belgiaan Jongenista tuli Brysselin konservatorion johtaja. Jongen valittiin kaksi kertaa Belgian kuninkaalliseen akatemiaan.

Jongen voitti vuonna 1897 Belgian Prix de Rome -palkinnon. Säveltämisen ohessa Jongen toimi urkurina ja pianistina ja esiintyi muiden muassa Artur Rubinsteinin, John Irelandin ja Eugene Ysayen kanssa. Urkumusiikin lisäksi Jongen sävelsi varsin paljon orkesteriteoksia, yhden baletin, kamarimusiikkia, vokaaliteoksia ja pianosävellyksiä. Tärkeimmiksi vaikuttajiksi mainitaan ranskalaissäveltäjät Gabriel Fauré ja Claude Debussy. Jongea pidetään merkittävimpänä belgialaisena säveltäjänä César Franckin jälkeen.

## Lähteet

## Aiheesta muualla
*Worklist 
*Les Amis de Joseph Jongen
*Joseph Jongen String Quartet Nos.1 & 2, Opp.3 & 50 & Piano Trio No.1, Op.10  Soundbites and short biography.
*
Merceedees Tuotanto

**Merceedees Tuotanto** oli vuonna 1999 perustettu tamperelainen levy-yhtiö. Se yhdistyi Wolfgang Recordsin kanssa vuonna 2007 muodostaen Backstage Alliance -levy-yhtiön.

Yhtiöllä oli levymerkki **Beemvees**.

## Yhtyeet
* Aine
* Bloodpit
* Kukka
* Limonadi Elohopea
* Manaatti
* Maryland
* Minerva
* Tunaflakes
* Tuvalu
* WAX - Real Time Orchestra

## Lähteet
Jony

**Jonathan Rodríguez Menéndez** eli **Jony** (s. 9. heinäkuuta 1991 Cangas del Narcea) on espanjalainen jalkapalloilija, pelipaikaltaan vasemmalla laidalla pelaava keskikenttäpelaaja. Hän edustaa Italian Serie A:ssa pelaavaa Laziota.

Jony pelasi Real Oviedon ja FC Barcelonan junioreissa sekä eri reservi- ja alasarjajoukkueissa kunnes pelasi ensimmäiset Segunda Divisiónin ottelunsa kaudella 2013–2014 Sporting Gijónin joukkueessa. Seuraavalla kaudella hän kuului joukkueen vakiokokoonpanoon. Kaudella 2015–2016 Gijón pelasi Primera Divisiónissa ja Jony pelasi liigassa 36 ottelua, joissa hän teki viisi maalia. Kesällä 2016 hän siirtyi niinikään pääsarjassa pelaavaan Málagaan, jossa hän kaudella 2016–2017 pelasi 24 ottelua ja teki kaksi maalia, niistä toisen kotivoitossa FC Barcelonasta. Syksyllä 2017 hän pelasi vain viisi liigaottelua. Kevätkauden 2018 hän oli lainalla kakkostasolle pudonneessa Gijónissa ja kauden 2018–2019 pääsarjajoukkue Deportivo Alavésissa, jossa hän pelasi 36 liigaottelua ja teki neljä maalia.

Jony siirtyi heinäkuussa 2019 italialaisseura Lazioon. Hän on kaudella 2019–2020 pelannut Serie A:ssa 15 ottelua, joista kuusi avauskokoonpanossa, ja Eurooppa-liigassa kuusi ottelua, joista viisi avauskokoonpanossa.

## Lähteet
Huotra

**Huotra** on pääosin yleensä nahkainen, useimmiten heloitettu miekan kanto- ja säilytyssuoja, joka peittää terän. Huotran tarkoitus on helpottaa miekan mukana pitämistä, estää terää vahingoittamasta miekan kantajaa ja suojella terää turhilta kolhuilta, kosteudelta, lialta ja muulta vahingolta. Huotra on usein kiinnitetty vyötärölle vyöllä tai olkapäältä lantiolle vartalon yli kulkevalla hankkiluksella. Usein huotra jättää kahvan näkyviin, jotta miekka olisi helpompi vetää esiin.
Nils Lindberg

**Nils Lindberg** (11. kesäkuuta 1933 Uppsala – 20. helmikuuta 2022) oli ruotsalainen säveltäjä ja pianisti.

Lindberg tunnettiin niin jazzsäveltäjänä kuin -muusikkonakin, mutta hän liikkui laajalti musiikillisessa maastossa. Useat hänen teoksistaan yhdistelevät jazzia, ruotsalaista kansanmusiikkia ja klassista musiikkia.

Hän sai Jussi Björling -apurahan 1990 ja Litteris et Artibus -mitalin 2006.

## Lähteet
### Viitteet
Peeter Vähi

**Peeter Vähi**, joskus muodossa **Peter Vähi** tai **Peeter Vahi**, (s. 1955) on klassinen virolainen säveltäjä.

Vähin 1992 valmistunut tiibetiläisten rukouslaulujen aasialaisten sävelkulkujen innoittama sävellys *Relaxatio* on arvioitu psykoterapeuttisen musiikin sähköiseksi mestariteokseksi .

## Lähteet

## Aiheesta muualla
* Peeter Vähi on the Estonian Record Productions website
* Peeter Vähi: Oeuvres
Tom Virtue

**Tom Virtue** (s. 19. marraskuuta 1957 Sherman, Texas) on yhdysvaltalainen näyttelijä. Hän on vieraillut muun muassa televisiosarjoissa *[[Muodon vuoksi]]*, *[[Shark (televisiosarja)|Shark]]*, *[[Seitsemäs taivas]]*, *[[Veljemme on nero]]*, *[[Täydelliset naiset]]* ja *[[Mullan alla]]*.

## Lähteet
Anders Paulsson

**Anders Paulsson** (s. 14. lokakuuta 1961) on ruotsalainen sopraanosaksofonisti. 

Carnegie Hallin ensikonsertin jälkeen 1992 on Anders Paulsson esiintynyt sadoissa solistikonserteissa ainakin 22 maassa.

47 säveltäjää eri puolita maailmaa on omistanut teoksia Anders Paulssonille, joka on onnistunut luomaan saksofonistille harvinaista uraa myös taidemusiikin puolella.

## Diskografia

**Satyricon* 2009 Phono Suecia

**Paulsson & Canning play Gershwin* 2008 Itunes 

**Nils Lindberg - Mythological Portraits* 2007 Swedish Society Discofil

**Anders Paulsson Live!* 2006 ITunes

**Hymn to Life* 2004 Caprice Records

**A Date with a soprano saxophone* 2001 Caprice Records

**21 st century Swedish composers* 1999 Intim Musik

**Danjugan Sanctuary* 1998 Sittel Records

**Midsummer Night’s Mass* 1997 Warner Atrium

**Transcendencies* 1996 Society of Composers

**Musica Sacra* 1995 Opus 3 Records

**Spirituals* 1994 BIS Records

**Lindberg - Mitchell - Paulsson* 1992 LCM Records

**Anders Paulsson in Concert* 1991 LCM Records

**In a Sentimental Mood - a tribute to Duke Ellington* 1988 LCM Records

## Aiheesta muualla
* Viralliset sivut
STOVL

**STOVL** (Short Take Off and Vertical Landing) tarkoittaa lentokonetta, joka pystyy nousemaan joko erittäin lyhyiltä kiitoteiltä (alle 500 m) ja laskeutumaan pystysuoraan helikopterin tapaan. Joskus nämä koneet pystyvät myös nousemaan pystysuoraan ilman aselastia tai kevyellä lastilla.

Naton virallisen määritelmän mukaan STOVL-kone pystyy ylittämään 15 metrin (50 jalkaa) korkuisen esteen 450 metrin (1500 jalkaa) pitkän kiitotien päässä.

Olemassa olevia STOVL-koneita ovat Harrier, joka on virallisesti VTOL-kone, mutta pystyy kiitotieltä noustessaan ottamaan enemmän lastia, ja F-35B, joka myös pystyy nousemaan pystysuoraan ilman aselastia.

## STOVL-laitteistoja
*VJ 101D/E, saksalainen
*Harrier Jump Jet:ien (Harrier Siddeley Harrier, British Aerospace Sea Harrier, British Aerospace Systems AV-8B Harrier II, British Aerospace Systems/Boeing Harrier II) järjestelmät
*Jak-141, neuvostoliittolais-venäläinen
Pugatšovin kobra

**Pugatšovin kobra** on Viktor Pugatšovin 1989 Le Bourgetin ilmanäytöksessä Suhoi Su-27:llä aloittama taitolentoliike, joka on suosittu etenkin lentonäytöksissä. Liike hidastaa huomattavasti lentokoneen nopeutta, ja saattaa olla otollinen lähi-ilmataistelussa. Liikettä usein myös käytetään todistaessa lentokoneen käsiteltävyyttä.  

## Liikkeen toteutus

Liikkeen tehtäessä koneen kohtauskulmarajoitin ja g-voimarajoitin poistetaan käytöstä (kohtauskulmarajoitin rajoittaa kohtauskulman yleensä 25–30 asteeseen), ja koneen nokka nostetaan dramaattisesti ylöspäin 90–120 asteeseen. Tämä laskee koneen nopeutta huomattavasti. Sitten lentokoneen nokka lasketaan takaisin alas. Kone ei menetä korkeutta liikkeestä. Liike vaatii yleensä melko suuren lentonopeuden.

## Liikkeen potentiaali lähi-ilmataistelussa
Jotkut spekuloivat, että kyseinen liike saattaisi olla hyödyllinen tilanteissa joissa konetta jahdataan läheltä, ja jahtaava kone on vähän korkeammalla korkeudella. Liikettä suorittaessaan jahdattava kone voi hidastaa nopeutensa niin pieneksi, että jahtaava kone lentää jahdattavan koneen ohi, tehden jahtaavasta koneesta jahdattavan. Tätä hyötyä ollaan epäilty, sillä liikkeen aiheuttama suuri nopeudenmenetys voi altistaa koneen vihollisen hyökkäykselle, sillä hitaammalla nopeudella kone on helpompi lukita tähtäimeen. Tähän mennessä kyseistä liikettä ei ole tiedettävästi käytetty koskaan taistelutilanteissa, vaan ainoastaan harjoituksissa. 

Liike saattaa olla myös tehokas tutkia vastaan, sillä yhtäkkinen muutos nopeudessa voi saada tutkan menettämään lukituksen kohteeseen. Yleensä tutkat eivät näytä kohteita, jotka ovat lähes tai kokonaan liikkumatta, turhien kohteiden vähentämiseksi. Liikkeen aiheuttama hetkellinen nopeuden muutos lähes nollaan voi saada tutkan suodattamaan lentokoneen hetkellisesti turhaksi kohteeksi, sekä tehdä liikkeen suorittaneeseen lentokoneeseen lukittautumisen vaikeammaksi. Toistaiseksi liikkeen vaikutuksesta tutkiin ei ole minkäänlaista tietoa.

## Lentokoneita, jotka kykenevät Pugatšovin kobraan
### Tuotannossa olevat koneet
* Lockheed Martin F-22 Raptor
* Sukhoi Su-27 ja sen muunnokset (Su-30/Su-30MKI/Su-30MKM, Su-33, Su-34, Su-35, Su-37 ja Shenyang J-11)
* Sukhoi Su-57
* Mikoyan MiG-29A 
* Mikoyan MiG-29M OVT ja Mikoyan MiG-35
* Saab 35 Draken

### Kokeelliset koneet
* Rockwell-MBB X-31
* McDonnell Douglas F/A-18 HARV
* McDonnell Douglas F-15 STOL/MTD
* General Dynamics F-16 VISTA
* Sukhoi Su-47
* Chengdu J-10 (J-10B TVC Demonstrator variant)

## Lähteet
Suhoi Su-30

**Suhoi Su-30** on venäläinen hävittäjälentokone, joka kuuluu Suhoi Su-27 -perheeseen. Suhoi Su-30:n ensimmäinen tyyppimerkintä oli Suhoi Su-27PU. Se on kaksipaikkainen ilmaherruushävittäjä ja samalla harjoituskone.

## Tyyppejä

*Su-30, eli Su-27PU, kaksipaikkainen modernisoitu ilmaherruushävittäjä ja koulutuskone. Varustettu yli 10 tunnin tehtäviin, varustettu datalinkillä koneiden välillä, ei täsmäasemahdollisuutta ilmasta-maahan. GPS/Loran/Omega-navigointi, laseretäisyysmittari kypärätähtäimeen liitettynä, IRST.

*Su-30M / MK (M=modernisoitu, K=kaupallinen malli eli vientimalli) AL-37PP-moottorit, joissa on suihkuvirtauksen suuntaus, parannettu asejärjestelmä ja navigaatio, länsimainen avioniikka.

*Su-30MKK Kiinan vuosina 1999, 2001 ostama malli (modernizirovannyi kommertšeski dla Kitaja)

*Su-30MK2 Kiinalle 2002 toimitettu Su-30MKK:sta modernisoitu kone, joka on tarkoitettu X-31A -merimaaliohjuksella varustetuksi

*Su-30MKI on valmistettu Intian ilmavoimille. Koneissa on NIIP N011M Bars -PESA-tutka ja navigointijärjestelmä. Kone voi toimia eräänlaisen AWACSina muille koneille. Ensimmäiset Intiassa kootut tulivat käyttöön 2004 ja  kokonaan valmistetut 2005.

## Tuotanto ja käyttäjät
###### 

Venäjän ilmavoimien 2009&ndash;2016 hankkimat koneet ovat tyyppejä Su-27SM (12 kpl), Su-30M2 (4+16), Su-30SM (60) ja Su-35S (48).

*lle on toimitettu vuoteen 2010 mennessä 120 Su-30-konetta sen tilaamasta  230:sta.
* on ostanut 18 konetta.
* on tilannut 16 Su-30-MKI(A)-konetta.
* on tilannut 6 Su-30MK2-konetta.

### Mallit

Suhoi Su-30SM on Intialle toimitetusta Suhoi Su-30MKI:stä Venäjän omaan käyttöön muokattu versio. Suhoi Su-30SM:n ensilento tapahtui 21. syyskuuta 2012. Suhoiden nimeämisessä *M* tarkoittaa uudistettua, *modernoisoitua*, mallia ja sen jälkeinen *K* kaupallista eli vientiin tarkoitettua mallia.

## Lähteet
* *Modern Combat Aircraft: Reference guide* pp.&nbsp;50–51 Minsk, "Elida", 1997,  .
* Russkiye Vityazi (Russian Knights) Acrobatic Team 
* GlobalSecurity.org
* Sukhoi Su-27 page by the Federation of American Scientists
* The Su-27SKM

### Viitteet

## Aiheesta muualla

*https://thedefensewatch.com/product/su-30sm2-fighter-jet/
Danny & Armi (albumi)

**Danny & Armi** on Dannyn ja Armi Aavikon ensimmäinen yhteinen levy. Sitä ennen Armi oli mukana kahdessa kappaleessa albumilla *[[Tahdon olla sulle hellä (albumi)|Tahdon olla sulle hellä]]* (1977). Albumi oli Suomessa korkeimmillaan listan sijalla viisi ja sitä myytiin kultalevyyn oikeuttava määrä, yli 25 000 kappaletta.

## Kappaleet
Kaikki kappaleet säveltänyt ja sovittanut Veikko Samuli ja sanoittanut Juha Vainio. Englanninkieliset sanat Pertti Reponen.

** A-puoli **
# 
# 
# 
# 
# 
# 

** B-puoli **
# 
# 
# 
# 
# 
#

## Tuotanto
* Veikko Samuli – tuottaja
* Jukka Teittinen – miksaaja

## Lähteet
Armi (albumi)

**Armi** on suomalaislaulaja Armi Aavikon soolouran debyyttialbumi vuodelta 1981. Tunnetuimpiin kappaleisiin lukeuvat muiden muassa ”Radiotähti” sekä ”Iltaloma”, jonka single oli parhaimmillaan jukeboxien viidenneksi soitetuin.

Albumi julkaistiin Scandia-levymerkillä LP-levynä ja C-kasettina eikä sitä olet toistaiseksi julkaistu CD-levynä.

## Kappaleet
Kaikki kappaleet suomentanut/sanoittanut R. Reiman ja sovittanut Veikko Samuli, ellei toisin mainittu.
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### Muusikot
* Armi – laulu
* Juhani ”Junnu” Aaltonen – saksofoni (10)
* Juha Björninen – kitarat (1, 3–12)
* Kalervo ”Kassu” Halonen – kapellimestari (11)
* Pekka Helin – bassokitara (1, 8–9)
* Maarit Hurmerinta – taustalaulu (3–5, 9–12)
* Tapani ”Nappi” Ikonen – rummut ja lyömäsoittimet (4)
* Janne Louhivuori – kitarat 
* Marjo-Riitta Kervinen – taustalaulu (1–3, 5–10, 12)
* Hannu ”Roope” Koistinen – rummut ja lyömäsoittimet (11)
* Esa Kotilainen – kosketinsoittimet (1)
* Kari Kuusamo – kosketinsoittimet (1–10, 12)
* Pekka ”Pave” Maijanen – taustalaulu (1, 7, 11)
* Martti Metsäketo – taustalaulu (2–6, 8–10, 12)
* Irina Milan – taustalaulu (1, 4–8, 11)
* Tapio ”Jäpikkä” Salo – bassokitara (4)
* Veikko Samuli – kapellimestari (1–10)
* Heikki ”Häkä” Virtanen – bassokitara (2–7, 10–12)

#### Jousiryhmä
* Heikki Hämäläinen – viulu (4)
* Kari Lindstedt – sello (4)
* Mikko Pesonen – viulu (4, 12)
* Mauri Pietikäinen – alttoviulu (4, 12)
* Jaakko Raulamo – sello (12)
* Seppo Rautasuo – viulu (4, 12)
* Heikki Vehmanen – alttoviulu (4)
* Jorma Ylönen – viulu (4, 12)

### Tuotanto
* Tom Vuori – äänitys (Takomo-äänitysstudiot)
* Erik Uddström – kannen valokuvat
* Tapsa Rantanen / Private Eye – kannen ulkoasu
* Veikko Samuli – tuottaja
* Gugi Kokljuschkin – tuottaja

## Lähteet
Niina Lahtinen

**Niina Lahtinen** (s. 23. marraskuuta 1979 Riihimäki) on suomalainen näyttelijä, ohjaaja ja käsikirjoittaja. Teatterityön lisäksi hän on työskennellyt myös televisiossa.

## Ura
Lahtinen on koulutukseltaan teatteri-ilmaisun ohjaaja, joksi hän valmistui Turun ammattikorkeakoulun Taideakatemiasta. Hän on Improvisaatioryhmä VSOPin jäsen ja Riihimäen Nuorisoteatterin entinen toiminnanjohtaja. Vuonna 2008 hän toimi käsikirjoittajana, sketsinäyttelijänä ja tuottajana Subin *[[Big Brother Suomi|Big Brother Extrassa]]*. Vuonna 2009 hän juonsi Ismo Leikolan kanssa Yle TV1 -kanavan esittämää seitsenosaista viihdesarjaa *[[Suomi myytävänä]]*. Vuonna 2011 hän alkoi käsikirjoittaa saman kanavan poliittista satiiria *[[YleLeaks]]*. Syksystä 2012 alkaen hän toimi Nelosen *[[Hyvät ja huonot uutiset]]* -ohjelman vakiopanelistina. Vuodesta 2023 lähtien hän on toiminut MTV:n *[[Putous]]*-ohjelman juontajana.

## Muu toiminta ja yksityiselämä
Lahtinen on toiminut myös politiikassa. Vuonna 2008 hänet valittiin Riihimäen kaupunginvaltuustoon vasemmistoliiton listalta. Hän jätti kunnallispolitiikan vuonna 2012.

Lahtinen oli avoliitossa näyttelijä Aku Hirviniemen kanssa vuoteen 2016 saakka. Heillä on kaksi tytärtä.

## Filmografia
### Käsikirjoittajana

### Näyttelijänä

### Juontajana

## Lähteet

## Aiheesta muualla
*''Suomi myytävänä'' -televisio-ohjelman verkkosivut .
FLOSS Manuals

**FLOSS Manuals** on vuonna 2006 perustettu voittoa tuottamaton säätiö. Säätiö keskittyy avoimen lähdekoodin ohjelmien dokumentaatioon. 

FLOSS Manualsin käyttämä kirjoitustyökalu on Booktype, joka on kehitetty kirjojen kollaboratiivista kirjoittamista varten. Useimmat käyttöoppaat on lisensoitu GNU GPL:en mukaan. 

Lisäksi FLOSS Manualsin toiminta eroaa tavallisesta wikistä siinä mielessä, että uusia oppaita ei aina kirjoiteta verkossa tapahtuvana tuntemattomien ihmisten välisenä yhteistyönä, vaan booksprint-nimellä tunnetuissa kirjoitustapahtumissa, joissa joukko ihmisiä kokoontuu samaan huoneeseen muutamaksi päiväksi kirjoittamaan oppaan.

Kuka tahansa voi lisätä materiaalia FLOSS Manualsiin. Muokkaukset eivät ole reaaliaikaisia - ylläpitäjä julkaisee ne FLOSS Manualsin etusivulla, kun muokkaukset ovat valmiina. Näin lukijat eivät kohtaa 'puolivalmista' sisältöä. 

Oppaita voi lukea verkkosivuilla ja ne voi ladata ilmaiseksi EPUB ja PDF -muodoissa. Lisäksi oppaiden painettuja versioita voi tilata Lulu-kirjakaupasta. Suomessa oppaita on jaeltu myös VALO-CD:llä.

## Suomenkielinen FLOSS Manuals
FLOSS Manuals on alun perin ollut englanninkielinen. Vuonna 2009 FLOSS Manualsista julkaistiin suomenkielinen lokalisaatio. 

Suomenkielisen sivuston toiminta jouduttiin lopettamaan vuonna 2015 vähäisen osallistujamäärän ja resurssipulan vuoksi. 

Suomenkielisiä oppaita voi vielä lukea kansainvälisen FLOSS Manualsin sivuilla.

## Suomenkieliset oppaat
Suomenkielisessä FLOSS Manualsissa julkaistiin esimerkiksi seuraavat oppaat.

## Lähteet

## Aiheesta muualla
* FLOSS Manuals suomeksi
* FLOSS Manuals englanniksi
Urban Terror

**Urban Terror** (**UrT**) on moninpelattava nopeatempoinen FPS-peli, joka perustuu id Tech 3-pelimoottoriin. Peli on ladattavissa ilmaiseksi Microsoft Windows, Linux ja Mac OS X-järjestelmiin. Peli oli alkujaan modi Quake III Arenaan, mutta 2007 lähtien se on ollut saatavissa erillisenä pelinä, joka perustuu GNU GPL -lisensoituun ioquake3-pelimoottoriin. Tämän julkaisun tapahduttua pelin suosio nousi merkittävästi. Beta 4.2 -julkaisu oli syksyllä 2009 työn alla. Sen on kerrottu sisältävän huijauseston, kaksi uutta asetta ja lukuisia uusia karttoja. Tarkkaa julkaisupäivämäärää ei ole kerrottu.

## Pelaaminen
### Moninpeli
Urban Terror painottuu verkkomoninpeliin. Pelissä on saatavilla useita pääaseita, vara-aseita ja varusteita, joista pelaaja voi valita itselleen sopivimmat. Jokaisella on omat vahvuutensa ja heikkoutensa. Pelialueelta voi myös poimia aseita tai kranaatteja. Perinteisin pelimuoto on Free for all, jossa kaikki ovat kaikkia vastaan. Team Deathmatchissa kaksi joukkuetta taistelee toisiaan vastaan ja eniten tappoja erän lopussa saanut joukkue voittaa. Lisäksi pelissä on myös kahden joukkueen välinen lipunryöstö ja pommin asettaminen / purku. Lisäksi on myös pelimuoto Team Survivor (TS)Pelissä on nykyisin myös Jump-pelimuoto,jossa pelaajat voivat hyppiä käyttäjien tekemillä kentillä.
Pelissä on verta ja väkivaltaa, eikä sitä suositella lapsille. Virallista PEGI tai ESRB-merkintää pelillä ei kuitenkaan ole.

## Lähteet

## Aiheesta muualla
* Urban Terrorin kotisivut
Janne Sinkkonen (täsmennyssivu)

Janne Sinkkoseen liittyviä artikkeleja:

* Janne Sinkkonen, jääkiekkoilija
* Janne Sinkkonen, ralliautoilija.
Ninja (albumi)

**Ninja** on suomalaislaulaja Dannyn vuonna 1986 julkaistu 11. studioalbumi. Levyllä on Dannyn yleisestä linjasta poikkeavaa elektronista soittoa ja sovitusta. Muutamassa kappaleessa vierailee Armi Aavikko.

Danny osallistui 1986 Euroviisujen karsintoihin kappaleella ”Ninja”. Menestystä ei kuitenkaan tullut, vaikka laulu oli kansansuosikki, sillä valinnan teki asiantuntijaraati. Kappaleella ”Pelkkää hyvää” Danny osallistui Kevään sävel 1986 -kilpailuun, jossa pääsi finaaliin asti.

## Kappaleet
#
#
#Danny & Armi: 
#
#
#Danny & Armi: 
#Danny & Armi: 
#
#
#Armi: 

## Lähteet

## Aiheesta muualla
* ''Ninja'' discogs.com -sivustolla
HMS Encounter

**HMS Encounter** on ollut kuuden Britannian Kuninkaallisen laivaston aluksen nimenä.

* HMS Encounter (1616), tutkimusalus
* HMS Encounter (1805), 12-tykkinen priki
* HMS Encounter (1846), puinen potkurikorvetti
* HMS Encounter (1873), puinen potkurikorvetti
* HMAS Encounter (1902), Challenger-luokan panssarikansiristeilijä
* HMS Encounter (H10), E-luokan hävittäjä
Pesäpallon suomensarja 2009

## Joukkueet 2009

### Etelälohko
*Kinnarin Pesis 2006, Järvenpää
*Lahden Maila-Veikot, Lahti
*Lammin Luja, Hämeenlinna
*Loimaan Palloilijat, Loimaa
*Manse PP, Tampere
*Puna-Mustat, Helsinki
*Pöytyän Urheilijat, Pöytyä
*Vihdin Pallo, Vihti
### Itälohko
*Haminan Palloilijat, Hamina
*Joensuun Maila, Joensuu
*Juvan Nuorisopesis, Juva
*Kouvolan Pallonlyöjät, Kouvola
*Leppävirran Viri, Leppävirta
*Lievestuoreen Kisa, Laukaa
*Lohi-Pesis, Jyväskylä
*Maaningan Mahti, Maaninka
*Saaren Urheilijat, Parikkala
*Siilinjärven Pesis, Siilinjärvi

### Länsilohko
*Alajärven Ankkurit 2, Alajärvi
*Halsua-Veteli Pesis, Halsua, Veteli
*Ikaalisten Tarmo, Ikaalinen
*Kokkolan Kiri, Kokkola
*Koskenkorvan Urheilijat, Ilmajoki
*Nurmon Jymy, Seinäjoki
*Seinäjoen Maila-Jussit, Seinäjoki
*Vaasan Maila, Vaasa
*Vimpelin Veto, Vimpeli
*Vähänkyrön Viesti, Vähäkyrö

### Pohjoislohko
*Iin Urheilijat, Ii 
*Kempeleen Kiri, Kempele 
*Kiimingin Urheilijat, Kiiminki
*Muhoksen Pallo-Salamat, Muhos 
*Pattijoen Urheilijat, Raahe 
*Simon Kiri, Simo 
*Sotkamon Jymy, Sotkamo 
*Toholammin Urheilijat, Toholampi 
*Ylivieskan Kuula, Ylivieska 

Kiiminki, Hamina, Helsinki ja Vaasa voittivat lohkonsa play off -otteluiden jälkeen. Nousukarsinnoissa Vaasa ja Hamina nousivat Ykköspesikseen.

## Lähteet

* http://ftp.pesis.fi/mss09ka.txt
Wild Turkey

**Wild Turkey** () on yhdysvaltalainen bourbonviski, jota valmistaa Austin, Nichols. Viskin Kentuckyn Lawrenceburgissa sijaitsevan tislaamon rakensivat 1900-luvun alussa Ripyn veljekset, ja itse merkki sai nimensä vuonna 1940. Suomen alkoissa myynnissä olleita Wild Turkey -viskejä ovat olleet ainakin Wild Turkey Rye ja Wild Turkeyn 12-vuotias, molemmat alkoholiprosentiltaan 50,5 (yhdysv. *101 proof*).

## Aiheesta muualla

* Viralliset sivut
Janne Sinkkonen (ralliautoilija)

**Janne Sinkkonen** (s. 29. heinäkuuta 1977 Kankaanpää) on kankaanpääläinen kilpa-autonkuljettaja. Kaudella 2009 hän saavutti SJ-Racing -tiimissä pronssia SRC-luokasta. Ajoneuvona toimi 2.8 -litrainen Volvo S40. Kaudella 2008 Sinkkosen ajokkina oli BMW M3 kuin myös Volvo S40, joilla hän ajoi koko sarjan neljänneksi. Sinkkosella on lisäksi kokemusta SM-jääradasta, Ralli-Sprintistä ja jokamiesluokasta.
Kodak-oppi

**Kodak-oppi** tarkoittaa erittäin hyvin tunnetulle tavaramerkille myönnettyä suojaa, joka on laajempi kuin tavallisen tavaran tai palvelun nimisuoja. Arvioitaessa tavaramerkin sekoitettavuutta muihin tavaramerkkeihin otetaan yleensä huomioon vain samat tai samankaltaiset tuotelajit. Kodak-suojan omaavan tavaramerkin suoja ei rajoitu samankaltaisiin tuotteisiin. Nimitys Kodak-oppi on peräisin Englannista, jossa tuomioistuin 1898 ratkaisi oikeusjutun *Eastman vastaan Griffiths Cycle Corporation (15 RPC 105).* Tuomioistuin kielsi vastaajaa käyttämästä kameroille rekisteröityä Kodak-merkkiä polkupyörien tunnusmerkkinä. Kodak-opin lähikäsite on rotanmyrkkyoppi.

## Suomessa

Suomen tavaramerkkilain (7/1964) &nbsp; 6 pykälän 1 momentti säätää, että tunnusmerkkien katsotaan olevan sekoitettavissa vain, jos ne tarkoittavat samoja tai samankaltaisia tavaralajeja. Pykälän 2 momentissa säädetään edelliseen pääsääntöön poikkeus. Tunnusmerkki saa kuitenkin laajemman suojan, jos se on laajalti tunnettu suojan myöntävässä valtiossa ja samankaltaisen merkin käyttö merkitsisi alkuperäismerkin maineen ja erottamiskyvyn epäoikeudenmukaista hyväksikäyttöä. On huomattava, että kyseessä ei ole arkikielen mukainen sekoittaminen, vaan tavaramerkkilain mukainen oikeudellinen käsite. Kodak-oppia sovelletaan myös toiminimilaissa (128/1979, 5 §), jonka mukaan vakiintunutta ja yleisesti tunnettua toiminimeä liiaksi muistuttavan nimen käyttö on sen liikearvon sopimatonta hyväksikäyttöä.

## Kirjallisuutta
* Lauri Drockila: Kodak-suoja tavaramerkkioikeudessa. Teoksessa *Juhlajulkaisu Simo Zitting,* Suomalainen lakimiesyhdistys 1985 s. 34–48.
* Pirkko-Liisa Haarman: *Immateriaalioikeus,* Talentum 2006, , s. 289 ja 330.

## Lähteet
Rotanmyrkkyoppi

**Rotanmyrkkyoppi** on oikeustieteessä käytetty termi, jolla kuvataan laajalti tunnettua tavaramerkkiä muistuttavan tuotemerkin käyttämistä sellaisen tavaran yhteydessä, että alkuperäisen tuotemerkin mainosarvo vähenee. Esimerkiksi jos joku käyttää rotanmyrkyn tai wc-puhdistusaineen tunnuksena vanhempaa tunnettua suklaamerkkiä muistuttavaa tunnusta, vähenee suklaamerkin mainosarvo. Vaikka suklaan tavaramerkin suoja ulottuu sinänsä vain samankaltaisiin tuotteisiin, ulotetaan tavaramerkkioikeudellinen suoja tällaisissa tapauksissa pääsääntöä laajemmalle, koska merkinhaltijalle voi aiheutua merkittävää vahinkoa. Saadakseen rotanmyrkkyopin mukaisen suojan täytyy tavaran tai palvelun olla maassa yleisesti tunnettu. Tunnettuisuuden tulee olla verrattavissa Kodak-opin mukaiseen suojaan.

Nimitys on peräisin Ruotsin tavaramerkkilakia koskevasta komiteamietinnöstä, jossa asiaa havainnollistettiin esimerkillä elintarvikkeen tavaramerkin käyttämisestä rotanmyrkyn tuotemerkkinä. 

## Suomessa
Suomen tavaramerkkilaki (7/1964) säätää asiasta 6. pykälän 2. momentissa. Sen mukaan sekoitettavuuteen voidaan vedota, jos samankaltaisen tunnusmerkin käyttäminen merkitsisi vanhemman merkin erottamiskyvyn ja maineen epäoikeudenmukaista hyväksikäyttöä tai olisi haitaksi erottamiskyvylle tai maineelle.

Aiempaakin oikeuskäytäntöä voi käyttää voimassa olevan normiston tulkitsemiseen.
* Suojavälineitä varten haetun Marabo-kuviomerkin rekisteröimistä ei estänyt Marabou-tavaramerkki, joka oli rekisteröity suklaa- ja makeistuotteita varten.
* Tavaraluokkaan *vaatteet, jalkineet, päähineet* haettiin rekisteröitäväksi merkkiä Roll's. Sitä pidettiin kuitenkin olennaisesti samankaltaisena kuin tunnusmerkkiä Rolls-Royce, josta käytettiin myös lyhennettä Rolls.
* Nykyisen lain soveltamista koskee KHO:n ratkaisu vuodelta 2002. Siinä tavaramerkkiä Tefli haettiin rekisteröitäväksi luokassa 24 (kankaat, tekstiilitavarat) ja luokassa 25 (vaatteet). Sen ei katsottu olevan sekoitettavissa aiemmin rekisteröityyn tavaramerkkiin Teflon, joka oli rekisteröity luokkiin 22 (esimerkiksi köydet, säkit ja pussit) ja 23 (langat tekstiilikäyttöön).
* Patentti- ja rekisterihallituksen valituslautakunta ratkaisi 2002, ettei merkin Partec käyttö ole merkin Partek epäoikeudenmukaista hyväksikäyttöä.

Rotanmyrkkyoppia sovelletaan myös toiminimioikeudessa. Korkein oikeus on ratkaissut, että yrityksen toiminimi *Someron Paljeovi, om. A. Tammisto* on sekoitettavissa nimeen *Someron Paljeovi ja Rakennusosa Oy,* mutta nimi *Kehätien Autotalo Oy* ei ole sekoitettavissa nimeen *Kehätien Auto-valinta Oy.* Korkein hallinto-oikeus on ratkaissut, että nimi *Turun Tavarapörssi* on sekoitettavissa nimeen *Helsingin Tavarapörssi Mikko Hietala.*

## Lähteet